Martin Møller fra AaB 89ers har fået en fod inden for på landsholdet. Den amerikanske fodboldspiller er inviteret med på landsholdets træningslejr i påsken

AaB 89ers Martin Møller får en god mulighed for at komme på landsholdet i amerikansk fodbold, når han i påsken skal med på landsholdets træningslejr. Torsdag kiggede landstræner Lars Carlsen forbi, og han var imponeret over Martin Møller evner både i den offensive og den defensive linje. Hvis Martin Møller klarer sig godt på træningslejren, kommer han med til landskampen mod Sverige den 22. april.